Source: http://www.csmoradea.ro/events/lnbm-etapa-15-2/
Timestamp: 2017-08-18 23:48:22+00:00

Document:
www.csmoradea.ro | LNBM, Etapa 15
Anul calendaristic 2015 s-a încheiat pentru CSM CSU Oradea cu o deplasare la Cluj-Napoca, acolo unde a susținut meciul contând pentru etapa a 15-a din sezonul regulat al Ligii Naționale de baschet masculin. Confruntarea de la Sala Polivalentă s-a încheiat cu victoria echipei U Banca Transilvania din localitate. Rezultatul final a fost de 75-62.
Oradea începe partida cu Franklin, Mandache, Barac, Barnette și Nuhanovic. În schimb, Clujul a deschis jocul cu Adamovic, Dykes, Jucan, Jorovic și Zigeranovic. Primele puncte ale confruntării sunt semnate de Barnette. Gazdele răspund prin execuția acrobatică a lui Dykes. Jucătorii pregătiți de Cristian Achim atacă coșul pe pătrundere, dar și cu mingi la interior în primele minute de joc. Gazdele marchează de la mare distanță prin jorovic, după care CSM-ul pierde posesia mingii la două acțiuni înlănțuite. Mandache transformă din afara semicercului, iar roș-albaștrii apelează la un sistem de tip zonă în apărare. Același sistem este folosit și de gazde, însă Barnette transformă de la semidistsnță și egalează. Barac comite a 2-a greșeală personală în minuul 6, fiind înlocult de Markovic. Zigeranovic înscrie pentru a desprinde echipa gazdă la două posesii. Clujul reușește un parțial de 8-0, în vreme ce orădenii nu găsesc soluții în atac. Cristian Achim solicită timp de odihnă în penultimul minut al secvenței de deschidere. Gazdele beneficiază de mai multe recuperări ofensive și se desprind pe tabela de marcaj. Ofensiva orădeană încearcă să găsească soluții cu Popescu la poziția 2, respectiv cu Lucic la poziția 5 în absența lui Țîbîrnă. Prima secvență se încheie cu scorul e 22-12 în favoarea echipei gazdă.
Sfertul al 2-lea începe cu Franklin, Popescu, Markovic, Barnette și Lucic. Baciu domină spațiul de trei secunde și marchează de două ori consecutiv, în vreme ce Lucic ratează de două ori consecutiv din apropierea coșului. Franklin marchează un coș și obține o liberă suplimentară pe care o irosește. Antrenorul Achim apelează pentru prima dată la o formulă cu Lucic și Nuhanovic împreună în teren în această partidă, dar orădenii au majore probleme inclusiv la linia de pedeapsă. Pasalic înscrie de pe semicerc, după care Markovic răspunde cu acceași monedă. Gheorghe punctează de pe semicerc după care CSM-ul comite abatere de opt secunde, întrucât nu a reușit să treacă mingea în timp util în cealaltă jumătate de teren. Cristian Achim solicită al 2-lea timp de odihnă în minutul 17 al partidei, la scorul de 41-22, în favoarea echipei gazdă. Mandache punctează de la linia de pedeapsă, însă Zigeranovic răspunde cu o acțiune de pivot. Repriza se încheie cu scorul de 48-26, după reușita lui Kalnichenko.
Repriza secundă începe cu Franklin, Mandache, Barac, Barnette și Nuhanovic. Will înscrie primele puncte ale secvenței a 3-a, reușind să fructifice și libera suplimentară. Barac comite cea de-a 3-a greșeală personală în minutul 21. Dykes transformă din zero grade, după care Mandache răspunde cu o aruncare similară. Marcel Țenter cere timp de odihnă în minutul 23 al partidei, la plus 19 puncte pe tabela de marcaj în favoarea echipei pe care o conduce. Barac pune mingea în coș după mai multe recuperări ofensive pe aceeași acțiune. Dykes și Jorovic pun mingea în coș pentru Cluj, formație ce reface avantajul de 20 puncte în minutul 25 al confruntării. Barnette înscrie în ultima secundă din timpul de atac, însă jucătorii formației din Cluj ajung la linia de pedeapsă, CSM-ul fiind în penalizare. Ofensiva echipei orădene nu produce puncte, acțiunile fiind încheiate cu aruncări fie contestate, fie din poziții dificile. Secvența a 3-a se încheie cu scorul de 63-41 în favoarea echipei gazdă.
Kalnichenko și Dykes marchează pentru formația gazdă în debutul secvenței decisive, una demarată de CSM cu Franklin, Markovic, Barnette, Pașca și Lucic. Sean comite a 4-a greșeală personală în minutul 32 al partidei, după care finalizează un alley-oop, urmat de o oferită pe contraatac. Amfitrionii cer timp de odihnă la adăpsotul unui avantaj de 22 puncte pe tabela de marcaj. Lucic găsește ținta de la mare distanță, după care Barac finalizează din serviciul lui Markovic. Răspunsul vine de la Adamovic, autor al unui coș de trei puncte din zero grade. Cristian Achim solicită timp de odihnă la scorul de 70-50, în minutul 35 al partidei. Bobe Nicolescu îl înlocuiește pe Barac pentru finalul confruntării, după ce Dykes a reușit un col de trei puncte cu fault. Tânărul jucător al CSM-ului primește sarcina de a se apăra la jucătorul american amintit. Mandache și Barnette marchează de la linia de pedeapsă, însă Jucan răspunde pe recuperare ofensivă. Finalul meciului nu aduce schimbarea, jocul încheindu-se cu victoria echipei gazdă.
Barnette a totalizat 18 puncte, 10 recuperări, Andrei Mandache a adăugat 13 puncte, iar Will Franklin a terminat cu 11 puncte pentru CSM CSU Oradea. În replică, Kyndall Dykes a avut 16 puncte, 4 recuperări și 4 pase decisive pentru U BT Cluj,
În urma acestui rezultat, CSM CSU Oradea ajunge la un bilanț general de 9 victorii și 5 înfrângeri.
CSM CSU Oradea susține ultimul joc oficial pe anul 2015 în deplasare. Formația roș-albastră întâlnește U BT Cluj-Napoca la Sala Polivalentă, în cursul serii de miercuri (23.12), ora 19:45. Meciul contează pentru etapa a 15-a din sezonul regulat al Ligii Naționale de baschet masculin – ediția 2015/16.
Se anunță o confruntare dificilă în fieful uneia dintre pretentendele la trofee în actualul sezon competițional. Roș-albaștrii vor încerca să construiască pe rezultatul obținut în etapa anterioară, când au învins BC Mureș la limită. Totodată, echipa pregătită de Cristian Achim va încerca să se revanșeze pentru eșecul suferit la limită, pe teren propriu, în confruntarea directă din tur.
Gruparea din Cluj, pregătită de către Marcel Țenter, vine după eșecul la limită, scor 65-66, suferit la Sibiu. Echipa de pe Someș are 8 victorii și 5 înfrângeri, în vreme ce formația orădeană are 9-4 la general.
Este un duel între două echipe capabile să se apere și care pot avea mai multe soluții în faza ofensivă. Clujenii dispun de un număr mare de jucători capabili să puncteze din relații unu la unu. Pe de altă parte, formația din Oradea a demonstrat până la această oră că dispune de un număr de jucători care pot să iasă la rampă în orice meci.
Oradea este echipa mai productivă la recuperare. În schimb, Clujul este o formație mult mai atentă la controlul mingii. De asemenea, un factor important în această întâlnire poate să fie apărarea și tipul de apărare folosit. Un sistem în pressing pe tot terenul va avea darul de a epuiza jucătorii și astfel ne putem aștepta la un număr limitat de realizări pe faza ofensivă.
Individual se remarcă Filip Adamovic, Kyndall Dykes, Darius Hargrove și ivan Zigeranovic pentru gazde. Nu trebuie omis Branko Jorovic. De cealaltă parte, Will Franklin, Rade Markovic și Sean Barnette se anunță a fi principalele arme ale CSM-ului. Duelul autohtonilor nu poate fi omis. Ne putem așteptas ca Nandor Kuti să joace, iar tandemul Jucan – Torok să conclureze la poziția 4. De cealaltă parte, din cauza absenței lui Bogdan Țîbîrnă, efectivul de autohtoni este redus, însă Cristian Achim poate oferi minute de joc mai multor sportivi români.
Confruntarea va fi transmisă în direct la DigiSport și Digi 24 Oradea.
75,7 Pt. Marcate 79,2
71,3 Pt. Primite 72,5
33,0 Recuperări 39,7
10,8 Rec. Ofensive 12,8
12,8 Pase dec. 17,1
6,1 Mingi câștigate 7,4
10,7 Mingi pierdute 15,0
19,9 Faulturi 19,8
53,3% 2 pt% 53,6%
27,0% 3 pt% 33,5%
74,8% 1 pt% 68,8%
K. Dykes (16.3) Eficiență S. Barnette (14.6)
K. Dykes (16.3) Puncte R. Markovic (12.2)
K. Dykes (6.0) Recuperări S. Nuhanovic (7.2)
F. Adamovic (4.7) Pase decisive W. Franklin (5.3)
K. Dykes (31:38) Minute W. Franklin (28:51)
Atât Oradea cât și Cluj au 3-2 în ultimele cinci meciuri jucate
U BT Cluj-Napoca vs SCM U Craiova 81-63
BC Mureș vsU BT Cluj-Napoca 66-65
Dinamo București vs U BT Cluj-Napoca 75-85
U BT Cluj-Napoca Gaz Metan Mediaș 78-62
CSU Atlassib Sibiu vs U BT Cluj-Napoca 66-65
Bogdan Țîbîrnă s-a accidentat la genunchi și va rata această partidă.
U BT Cluj-Napoca are șapte jucători străini și poate înscrie șase pe foaia oficială. La precedentul meci Ivan Zigeranovic a fost lăsat în afara lotului.
Bilanțul general este favorabil lui U BT Cluj cu 19-8, conform totalbaschet.ro.
Ultimele patru dueluri directe au fost adjudecate de clujeni.
La Cluj s-au desfășurat 13 partide, iar scorul acestor dueluri este de 10-3 pentru Cluj. Va fi prima întâlnire directă la noua Sală Polivalentă.
De la venirea lui Cristian Achim în funcția de antrenor al lui CSM CSU Oradea, bilanțul confruntărilor cu Clujul este de 7-11.

References: CSM 
 CSM 
 CSM 
 CSM 

CSM 
 CSM